**Dohoda o pripojení do bezdrôtovej počítačovej siete na školskom internáte**

**č. ........./2020-21**

|  |  |
| --- | --- |
| **Sprostredkovateľ:** Školský internát pri SPŠ stavebnej Dušana Samuela Jurkoviča, Lomonosovova 7, Trnavav zastúpení vychovávateľkou: Mgr. Alena Winterová   | **Používateľ:** Meno a priezvisko: Ulica: Mesto: Škola/trieda: e-mail: Zákonný zástupca:  |

# Článok I. – Predmet dohody

Túto dohodu uzatvárajú sprostredkovateľ a používateľ a jej predmetom je pripojenie používateľa do bezdrôtovej počítačovej siete na školskom internáte pri SPŠ stavebnej Dušana Samuela Jurkoviča v Trnave, ktorá je pripojená do siete internetu prostredníctvom akademickej siete SANET.

# Článok II. – Práva a povinnosti sprostredkovateľa

Sprostredkovateľ pripojenia poskytne používateľovi na základe tejto dohody údaje potrebné pre pripojenie do počítačovej siete Wifi na školskom internáte. Sprostredkovateľ nezodpovedá za výpadky pripojenia, nezaručuje dostupnosť pripojenia po celú dobu jeho využívania na všetkých miestach na školskom internáte.

Sprostredkovateľ má právo:

* monitorovať činnosť používateľa pripojenia a obsah prenášaných správ a údajov smerom od používateľa aj k nemu,
* fyzicky kontrolovať obsah počítačov a prenosných zariadení pripojených do siete Wifi,
* obmedziť alebo zrušiť pripojenie používateľovi, ktorý poruší podmienky tejto dohody,
* dočasne pozastaviť dostupnosť pripojenia pre potreby využitia prístupových bodov na vzdelávacie alebo prezentačné účely.

# Článok III. – Práva a povinnosti používateľa

Používateľ pripojenia sa zaväzuje využívať pripojenie v súlade s legislatívnou platnou na území SR a súčasne sa zaväzuje dodržiavať tieto pravidlá:

1. Pri práci v sieti **dodržiavať pravidlá etikety a netikety.**
2. Mať na svojom počítači a prenosných zariadeniach nainštalovanú **antivírusovú a antispyware ochranu a pravidelne ich aktualizovať .**
3. **Zabezpečiť,** aby jeho **počítač alebo prenosné zariadenie neboli zneužité** na pripojenie iného používateľa do siete.
4. Používateľ **zodpovedá za pravdivosť údajov** uvedených v tejto dohode a je povinný nahlásiť akúkoľvek zmenu v nich.
5. **Je výslovne zakázané**:
	1. Prezerať internetové stránky s erotickým alebo pornografickým materiálom a tiež stránky, ktoré porušujú zákony SR, stránky propagujúce extrémizmus, násilie a stránky s diskriminačným obsahom.
	2. Používať vulgárne výrazy na stránkach chatov, internetových fór, pri posielaní emailov a iných textových správ cez sieť.
	3. Prenášať cez sieť súbory, ktoré odporujú morálke a zákonom SR.

**Strana 1 z 2**

* 1. Sťahovať z internetu softvér, ktorého cieľom je poškodiť počítač (vírusy a spyware) a softvér nadmerne zaťažujúci prenosové kapacity siete (P2P programy, scanovacie programy, sieťové hry a pod.).
	2. Používať programy pre prístup do P2P sietí (Kazaa, eMule, Torrent, atď.).
	3. Vydávať sa za iného používateľa zneužitím prihlasovacích mien a hesiel pre prístup k programom a službám internetu počas využívania služieb internátnej bezdrôtovej siete.
	4. Používať monitorovacie prostriedky na zistenie informácií o sieti a pripojených používateľoch.
	5. Využívať pripojenie internátu do internetu na komerčné účely.
	6. Prenášať cez sieť veľké súbory (nad 20MB).
	7. Poskytovať pripojenie iným používateľom.
	8. Poskytovať údaje potrebné pre pripojenie iným používateľom.
	9. Útočiť na sieť a prenosovú kapacitu akýmkoľvek spôsobom.

# Článok III. – Zodpovednosť sprostredkovateľa a používateľa

Používateľ je zodpovedný za činnosť, ktorú prostredníctvom pripojenia vykonáva a všetky škody, ktoré spôsobí sprostredkovateľovi je používateľ povinný odstrániť na vlastné náklady bez zbytočného odkladu. Pokiaľ tak neurobí, môže sprostredkovateľ odstrániť škody na používateľove náklady. Porušenie tejto dohody sa bude považovať za porušenie internátneho poriadku so všetkými dôsledkami vyplývajúcimi z disciplinárneho postihu.

Sprostredkovateľ nenesie zodpovednosť za poškodenie počítača a technického vybavenia používateľa.

**Článok IV. – Doba platnosti dohody**

Dohoda je uzatváraná na dobu neurčitú a jej platnosť zaniká :

* porušením podmienok tejto dohody,
* odstúpením ktorejkoľvek strany a písomným vyrozumením o tomto odstúpení pričom sprostredkovateľ ani používateľ nie je povinný uvádzať dôvod odstúpenia,
* ukončením ubytovania používateľa na internáte pri SPŠ stavebnej D.S. Jurkoviča, Lomonosovova 7, Trnava.

# Článok V. – Záverečné ustanovenia

Ďalšie náležitosti, ktoré nie sú upravené v tejto dohode, sa riadi platnou legislatívou SR. Táto dohoda je vyhotovená v dvoch exemplároch, z toho po jedom vyhotovení pre každú stranu. Dohoda je platná dňom jej podpísania oboma stranami. Dodatky k tejto zmluve budú uverejňované na webstránke školy a používateľ je povinný ich akceptovať.

|  |  |
| --- | --- |
| V Trnave, dňa .......................  | V Trnave, dňa .......................  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Alena Winterová Meno, priezvisko a podpis používateľa

za sprostredkovateľa (prípadne zákonného zástupcu)

**Strana 2 z 2**